  Майя Бывальцева Удмуртиын улосвыл кивалтэтлэн литература премиезлэн лауреатъёсыз тодмо луизы. Соос пӧлын кык удмурт гожъясьёс. Со сярысь улосвыл тӧролэн но кивалтэтлэн пресс-службазы ивортӥз. Вормисьёсты конкурс амалэн быръё, котькуд премилэн быдӟалаез 50 сюрс манет 2021-тӥ арын вожвылъяськон ори 25 авторъёслэсь 30 произведениоссэс эскериз. Арлы быдэ висъяськись премиез басьтозы: – Сергей Матвеев, «Нылкышно саюлын» романлэн авторез, «Лучшее литературно-художественное произведение» номинациын; – Ольга Семёнова (Бородина) – «Пислэг сьӧры» фэнтэзи мадёслэн авторез, «Лучшее литературное произведение для детей и юношества» номинациын; – Александр Вепрёв, «Картофельное солнце» произведенилэн авторез, «Лучшее поэтическое произведение» номинациын; – Майя Московкина, «Юлька» мадёслэн авторез, «Лучшее литературно-художественное произведение» номинациын. 2022-тӥ арын Удмуртиысь кивалтэтлэн литературае премиез понна вожвылъяськонэ куриськонъёсты 1-тӥ южтолэзьысен 1-тӥ куартолэзёзь кутозы.  Литература удысын творчествоен вырыны мылкыдэз ӝутон вылысь кивалтэтлэсь премизэ 2013-тӥ арысен сётъяло Тодэ вайытом, 2022-тӥ арын Удмуртилэн литературая шоркарез Дэри ёрос луоз.  Тегъёс: Ижкар Литература Удмуртия кивалтэт премия гожъясьёс  